2.

Korvataan 2 artikla seuraavasti: ”2 artikla Kansallisten keskuspankkien tilastoihin liittyvät tiedonantovelvollisuudet 1. Kansallisten keskuspankkien on annettava EKP:lle tietoja rahoitusvaroista ja veloista liitteessä I täsmennetyllä tavalla neljännesvuosittain. Tietojen on oltava EKT 95:ssä esitettyjen periaatteiden ja määritelmien mukaisia, ellei liitteessä I toisin täsmennetä. Niitä ei saa oikaista kausivaihtelujen tai työpäiväkorjausten huomioon ottamiseksi. Mikäli ei ole saatavilla riittäviä lähdetilastoja, joista kyettäisiin johtamaan tietoja tiettyjä rahoitusvaroja ja velkoja varten, kansallisten keskuspankkien on toimitettava parhaat arviot euroalueen yhteenlaskettuja tilastoja varten. Kansallisten keskuspankkien on toimitettava erilliset tiedot institutionaalisista alasektoreista S.123 ja S.124, tai jos ne eivät pysty keräämään erillisiä tietoja, yhdistetyt tiedot institutionaalisista alasektoreista S.123+S.124. 2. Liitteessä I olevissa taulukoissa 1 ja 2 yksilöityjen tietojen toimittaminen aloitetaan huhtikuussa 2006. Liitteessä I olevissa taulukoissa 3–5 yksilöityjen tietojen toimittaminen aloitetaan huhtikuussa 2008. 3. Rahaliittoon osallistuvien jäsenvaltioiden kansallisten keskuspankkien osalta tiedonantovaatimukset ovat seuraavat: a) Kaikkien institutionaalisista sektoreista ja tärkeimmistä institutionaalisista alasektoreista (S.11, S.121+122, S.123, S.124, S.125, S.13 ja S.14+15) sekä ulkomaista (S.2) annettavien tietojen, sellaisina kuin ne on yksilöity liitteessä I olevissa taulukoissa 1 ja 2, lukuun ottamatta vastinsektoria koskevia tietoja, tulee kattaa i) siirtosummien osalta vuoden 1997 neljännen neljänneksen ja sen vuosineljänneksen, jolta tiedot annetaan, välinen ajanjakso, ja ii) taloustoimien osalta vuoden 1998 ensimmäisen neljänneksen ja sen vuosineljänneksen, jolta tiedot annetaan, välinen ajanjakso. b) Institutionaalisten sektoreiden ja tärkeimpien institutionaalisten alasektoreiden (S.11, S.121+122, S.123, S.124, S.125, S.13 ja S.14+15) sekä ulkomaiden (S.2) vastinsektoreita koskevien tietojen, sellaisina kuin ne on täsmennetty liitteessä I olevissa taulukoissa 1–5, tulee kattaa i) siirtosummien osalta vuoden 1998 neljännen neljänneksen ja sen vuosineljänneksen, jolta tiedot annetaan, välinen ajanjakso, ja ii) taloustoimien osalta vuoden 1999 ensimmäisen neljänneksen ja sen vuosineljänneksen, jolta tiedot annetaan, välinen ajanjakso. c) Tietojen, jotka koskevat liitteessä I olevissa taulukoissa 1 ja 2 täsmennettyjä julkisyhteisöjen alasektoreita (S.1311, S.1312, S.1313 ja S.1314), tulee kattaa i) siirtosummien osalta vuoden 1998 neljännen neljänneksen ja sen vuosineljänneksen, jolta tiedot annetaan, välinen ajanjakso, ja ii) taloustoimien osalta vuoden 1999 ensimmäisen neljänneksen ja sen vuosineljänneksen, jolta tiedot annetaan, välinen ajanjakso. d) Liitteessä I oleviin taulukoihin 3–5 sisältyvän vastinsektorin ’Muissa rahaliittoon osallistuvissa jäsenvaltioissa olevat’ ja liitteessä I olevan taulukon 1 rivillä 36 mainitun erän ’Euroalueen rahalaitosten liikkeeseen laskemat rahamarkkinarahastojen rahasto-osuudet’ liikkeeseen laskevan sektorin tulee sisältää tiedot, jotka kattavat uudet rahaliittoon osallistuvat jäsenvaltiot. Kunkin uuden rahaliittoon osallistuvan jäsenvaltion osalta tiedot tulee sisällyttää tilastoihin ensimmäisestä vuosineljänneksestä alkaen siitä lähtien, kun jäsenvaltiosta tulee rahaliittoon osallistuva jäsenvaltio, seuraavasti: i) mikäli uusi rahaliittoon osallistuva jäsenvaltio oli EU:n jäsenvaltio jo vuonna 1999, tiedot on oltava saatavilla ainakin vuoden 1999 ensimmäiseltä neljännekseltä alkaen, ja ii) mikäli uusi rahaliittoon osallistuva jäsenvaltio ei ollut EU:n jäsenvaltio vielä vuonna 1999, tiedot on oltava saatavilla sen vuoden ensimmäiseltä neljännekseltä alkaen, jona jäsenvaltio liittyi EU:iin. 4. Uusien rahaliittoon osallistuvien jäsenvaltioiden kansallisten keskuspankkien osalta tiedonantovaatimukset ovat 3 kohdasta poiketen seuraavat: a) Niiden uusien rahaliittoon osallistuvien jäsenvaltioiden osalta, jotka olivat EU:n jäsenvaltioita vuonna 1999, kaikkien liitteessä I olevissa taulukoissa 1–5 yksilöityjen rahoitusvaroja ja velkoja koskevien tietojen tulee kattaa vuoden 1999 ensimmäisen neljänneksen ja sen vuosineljänneksen, jolta tiedot annetaan, välinen ajanjakso. b) Niiden uusien rahaliittoon osallistuvien jäsenvaltioiden osalta, jotka eivät olleet EU:n jäsenvaltioita vuonna 1999, kaikkien liitteessä I olevissa taulukoissa 1–5 yksilöityjen rahoitusvaroja ja velkoja koskevien tietojen tulee kattaa sen vuoden ensimmäisen neljänneksen, jona jäsenvaltio liittyi EU:iin, ja sen vuosineljänneksen, jolta tiedot annetaan, välinen ajanjakso. c) Liitteessä I oleviin taulukoihin 3–5 sisältyvän vastinsektorin ’Muissa rahaliittoon osallistuvissa jäsenvaltioissa olevat’ ja liitteessä I olevan taulukon 1 rivillä 36 mainitun erän ’Euroalueen rahalaitosten liikkeeseen laskemat rahamarkkinarahastojen rahasto-osuudet’ liikkeeseen laskevan sektorin tulee sisältää tiedot, jotka kattavat muut uudet rahaliittoon osallistuvat jäsenvaltiot. Kunkin muun uuden rahaliittoon osallistuvan jäsenvaltion osalta tiedot tulee sisällyttää tilastoihin ensimmäisestä vuosineljänneksestä alkaen siitä lähtien, kun jäsenvaltiosta tulee rahaliittoon osallistuva jäsenvaltio. EKPJ:n tilastokomitea yksilöi täsmälliset tiedonantovaatimukset 3 kohdan d alakohdassa vahvistettujen tiedonantovaatimusten mukaisesti. 5. Kaikki 3 kohdan d alakohdassa ja 4 kohdan c alakohdassa tarkoitetut tiedot voidaan antaa parhaiden edellytysten mukaan. 6. Tietoihin on liitettävä lisäselvitykset viimeisimmän vuosineljänneksen aikaisista merkittävistä yksittäisistä tapahtumista ja tehtyjen korjauksien syistä, jos tällaisista merkittävistä yksittäisistä tapahtumista tai korjauksista johtuvat muutokset tietoihin ovat suuruusluokaltaan vähintään 0,2 prosenttia euroalueen neljännesvuosittaisesta bruttokansantuotteesta tai jos EKP pyytää tällaisia selvityksiä.”